**Podmienky a postup pri aplikácii zákona č. 211/2000 Z. z. o slobodnom prístupe k informáciám a o zmene a doplnení niektorých zákonov**

**(zákon o slobode informácií)**

V zmysle zákona č. 211/2000 Z. z. je Centrum spoločenských a psychologických vied SAV povinné zverejňovať informácie uvedené v § 3 ods. 2 a § 5 ods. 1 citovaného zákona (povinné zverejňovanie informácií) a ďalšie informácie na žiadosť.

**Žiadosť o informáciu centrum sa vybavuje v súlade so zákonom č. 211/2000 Z. z. o slobodnom prístupe k informáciám bez zbytočného odkladu.**

Ak nie je možné dodržať osemdňovú lehotu, centrum to bezodkladne, najneskôr pred uplynutím osemdňovej lehoty oznámi žiadateľovi písomne s uvedením dôvodov, ktoré viedli k predĺženiu lehoty.

Závažnými dôvodmi predĺženia lehoty, najviac o osem pracovných dní sú:

* vyhľadávanie a zber väčšieho počtu oddelených alebo odlišných informácií požadovaných na sprístupnenie v jednej žiadosti,
* vyhľadávanie a zber väčšieho počtu oddelených alebo odlišných informácií požadovaných na sprístupnenie žiadosti,
* preukázateľné technické problémy spojené s vyhľadávaním a sprístupňovaním informácie, o ktorých možno predpokladať, že ich možno odstrániť v rámci predĺženej lehoty.

**Nezverejnenú** informáciu centrum sprístupní na základe žiadosti o sprístupnenie.

**Žiadosť o informáciu sa podáva:**

písomne, ústne, faxom, elektronickou poštou alebo iným technicky vykonateľným spôsobom.

**Náležitosti žiadosti o poskytnutie informácie** podľa § 14 zákona č. 211/2000 Z.z. v platnom znení sú

- označenie povinnej osoby, ktorej je určená (identifikácia)

- kto ju podáva (identifikácia žiadateľa)

- akých informácií sa dožaduje (určenie požadovanej informácie)

- aký spôsob informácie žiadateľ požaduje

Záujemcovia možu dostať požadovanú informáciu viacerými spôsobmi:

* Informácie o dátume zriadenia, sídle, forme hospodárenia, organizačnej štruktúre, zameraní vedeckého výskumu Centra spoločenských a psychologických vied SAV, o výsledkoch dosiahnutých pri riešení vedeckých projektov a o doktorandskom štúdiu možno získať elektronicky [prostredníctvom internetovej stránky](https://www.um.sav.sk/) SAV: http://www.cspv.sav.sk/
* Centrum spoločenských a psychologických vied SAV zverejňuje informácie o zmluvách, objednávkach a uhradených faktúrach podľa zákona č. 546/2010 (č.III, §5a a §5b), ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré iné zákony ako zákon č.211/2000 Z. z. o slobodnom prístupe k informáciám.

**Žiadosť o poskytnutie informácie** (vzor) nájdete v časti [Slobodný](http://www.udzs-sk.sk/vzory-tlaciv) prístup k informáciám .

Odpoveď na žiadosť žiadateľovi podpisuje riaditeľ/ka CSPV SAV alebo vedúci organizačnej zložky.

Rozhodnutie o odmietnutí poskytnúť informáciu sa nevydáva len v prípade:

- ak bola žiadosť odložená pre neodstránenie jej nedostatkov aj napriek predchádzajúcej výzve.

- keď nie je známa taká povinná osoba, ktorá disponuje požadovanými informáciami (§ 15 ods. 1 zákona).

**Proti rozhodnutiu o odmietnutí žiadosti** o poskytnutí informácie je možné podať opravný prostriedok **- odvolanie** v lehote podľa zákona tj., do 15 dní od doručenia rozhodnutia, alebo márneho uplynutia lehoty na rozhodnutie o žiadosti na adresu CSPV SAV , Šancová 56,

 811 05 Bratislava

**Odvolanie musí obsahovať:**

- meno a adresu žiadateľa

- zdôvodnenie porušenia zákona

- čoho sa žiadateľ domáha

- dátum a podpis žiadateľa

**O odvolaní rozhoduje štatutár, t.j. riaditeľ/ka CSPV SAV.**

.v